Source: http://kirkkonummi.cloudnc.fi/fi-FI/Toimielimet/Kunnanhallitus/Kokous_17122018/Tolsan_asemanseutu_asemakaavan_korttelin(22979)
Timestamp: 2019-09-23 12:36:57+00:00
Document Index: 25606274

Matched Legal Cases: ['§ 421', 'kko ', '§ 416', '§ 417', '§ 418', '§ 419', '§ 420', '§ 422', '§ 423', '§ 424']

Tolsan asemanseutu -asemakaavan korttelin 656 tonttien 3 ja 4 varaaminen ja myyminen Sisco Oyj:lle | Kirkkonummi
Tolsan asemanseutu -asemakaavan korttelin 656 tonttien 3 ja 4 varaaminen ja myyminen Sisco Oyj:lle
Kunnanhallitus, kokous 17.12.2018
§ 421 Tolsan asemanseutu -asemakaavan korttelin 656 tonttien 3 ja 4 varaaminen ja myyminen Sisco Oyj:lle
KIRDno-2018-273
Kunnanhallitus, 10.12.2018
Otso Kärkkäinen, Kunnangeodeetti, otso.karkkainen@kirkkonummi.fi
Sisco Oyj on tehnyt tonttihakemuksen Tolsan asemanseutu -asemakaava-alueen asuinrakennusten korttelin (kaavamerkintä A) 656 tonteista 3 ja 4 (osoitteessa Tarutie). Kummallakin tontilla on asuinrakennusoikeutta 850 k-m2. Sisco Oyj haluaa varata tontit hankesuunnittelua varten. Tonteille olisi tarkoitus toteuttaa luhtitaloja. Kohde toteutettaisiin joko vapaarahoitteisena tai valtion tukemana asuntotuotantona. Tuotantomuoto neuvoteltaisiin tarkemmin varausaikana. Hakija on tietoinen, että valtion tukema asuntotuotanto edellyttää kunnan puoltoa hankkeelle.
Sisco Oyj on vuonna 2008 perustettu rakennusliike. Konserniin kuuluvien yhtiöiden (Sisco Oyj, Sisco Asunnot Oy ja Sisco Evotec Oy) liikevaihto oli vuonna 2017 noin 51 milj. euroa. Yhtiöllä on kokemusta erillis-, rivi- ja luhtitalojen toteutuksesta pääkaupunkiseudulla ja Uudessakaupungissa. Parhaillaan yhtiöllä on suunnittelu käynnissä kahden puukerrostaloyhtiön toteuttamisesta Vantaalle ja Tuusulaan.
Kunta on vuonna 2015 myynyt ko. Tolsan asemanseudun asuinrakennusten korttelin (kaavamerkintä A) 656 tontit 1 ja 2 vapaarahoitteiseen asuntotuotantoon kauppahintaan noin 265 euroa per asuinrakennusoikeuden k-m2. Tonteille on rakennettu neljä luhtitaloa.
Tonttipalvelut on neuvotellut Sisco Oyj:n kanssa em. tonteille vapaarahoitteisen tuotannon kauppahinnaksi 280 euroa per asuinrakennusoikeuden k-m2, joka vastaa alueen käypää hintatasoa. Valtion tukeman asuntotuotannon kauppahinta määräytyisi luovutushetkellä voimassa olevan Asumisen rahoitus- ja kehittämiskeskuksen (ARA) vahvistaman pientalojen enimmäistonttihinnan mukaan.
Päätöksen oheismateriaali:
karttaote tonteista
varata Sisco Oyj:lle, y-tunnus 2172829-5, Tolsan asemanseutu -asemakaava-alueen korttelin 656 tontit 3 ja 4 hankesuunnittelua ja ennakkomarkkinointia varten siten, että varaus on voimassa 31.8.2019 asti ja varausmaksuna peritään 2 500 euroa per tontti. Varausmaksua ei palauteta, mutta mahdollisen tonttikaupan toteutuessa varausmaksu on osa kauppahintaa. Varausta voidaan perustellusta syystä kirjallisella pyynnöllä jatkaa puolella vuodella uutta varausmaksua vastaan.
myydä Sisco Oyj:lle, y-tunnus 2172829-5, perustettavien yhtiöiden lukuun Tolsan asemanseutu -asemakaava-alueen korttelin 656 tontit 3 ja 4, jotka ovat noin 2447 m2:n suuruinen määräala kiinteistöstä 257-486-1-308, noin 4881 m2:n suuruinen määräala kiinteistöstä 257-486-1-445 ja noin 20 m2:n suuruinen määräala kiinteistöstä 257-486-1-482. Vapaarahoitteiseen tuotantoon luovutettavien tonttien kauppahinta on 476 000 euroa. Valtion tukemaan asuntotuotantoon luovutettavat tontit hinnoitellaan luovutusvaiheessa valtion tukemassa tuotannossa sovellettavan Kirkkonummen vyöhyke I:n pientalotontin enimmäistonttihinnan (euroa per k-m2) mukaan. Kunta luovuttaa tontit kunnan käyttämin tavanomaisin tontinluovutusehdoin. Kauppakirja on allekirjoitettava 31.8.2019 mennessä.
oikeuttaa kunnanjohtajan laatimaan kauppakirjan tarkemmat ehdot ja valtuuttaa kunnanjohtajan allekirjoittamaan kauppakirjan.
että kunnalla on oikeus käyttää tonttia varausaikana muuhun tarkoitukseen varauksen saajaa kuulematta.
että varauksen saaja valtuutetaan hakemaan kustannuksellaan rakennuslupaa ja muita rakentamisen edellyttämiä lupia. Varauksensaajalla tai sen valtuuttamalla on oikeus tehdä varattavalla tontilla hankkeen edellyttämiä maaperä- ym. tutkimuksia. Varauksensaaja on tietoinen, että Tolsan asemanseudulle on laadittu lähiympäristö- ja rakentamistapaohje.
Kunnanhallitus 10.12.2018 käsittely:
Puheenjohtaja Timo Haapaniemi ehdotti, että asia jätetään viikoksi pöydälle. Ulf Kjerin, Pekka M. Sinisalo ja Pirkko Lehtinen kannattivat ehdotusta, ja se hyväksyttiin yksimielisesti.
Kunnanhallitus päätti jättää asian pöydälle viikoksi.
varata Sisco Oyj:lle,​ y-​tunnus 2172829-​5,​ Tolsan asemanseutu -​asemakaava-​alueen korttelin 656 tontit 3 ja 4 hankesuunnittelua ja ennakkomarkkinointia varten siten,​ että varaus on voimassa 31.8.2019 asti ja varausmaksuna peritään 2 500 euroa per tontti. Varausmaksua ei palauteta,​ mutta mahdollisen tonttikaupan toteutuessa varausmaksu on osa kauppahintaa. Varausta voidaan perustellusta syystä kirjallisella pyynnöllä jatkaa puolella vuodella uutta varausmaksua vastaan.
myydä Sisco Oyj:lle,​ y-​tunnus 2172829-​5,​ perustettavien yhtiöiden lukuun Tolsan asemanseutu -​asemakaava-​alueen korttelin 656 tontit 3 ja 4,​ jotka ovat noin 2447 m2:n suuruinen määräala kiinteistöstä 257-​486-​1-​308,​ noin 4881 m2:n suuruinen määräala kiinteistöstä 257-​486-​1-​445 ja noin 20 m2:n suuruinen määräala kiinteistöstä 257-​486-​1-​482. Vapaarahoitteiseen tuotantoon luovutettavien tonttien kauppahinta on 476 000 euroa. Valtion tukemaan asuntotuotantoon luovutettavat tontit hinnoitellaan luovutusvaiheessa valtion tukemassa tuotannossa sovellettavan Kirkkonummen vyöhyke I:n pientalotontin enimmäistonttihinnan (euroa per k-​m2) mukaan. Kunta luovuttaa tontit kunnan käyttämin tavanomaisin tontinluovutusehdoin. Kauppakirja on allekirjoitettava 31.8.2019 mennessä.
että varauksen saaja valtuutetaan hakemaan kustannuksellaan rakennuslupaa ja muita rakentamisen edellyttämiä lupia. Varauksensaajalla tai sen valtuuttamalla on oikeus tehdä varattavalla tontilla hankkeen edellyttämiä maaperä-​ ym. tutkimuksia. Varauksensaaja on tietoinen,​ että Tolsan asemanseudulle on laadittu lähiympäristö-​ ja rakentamistapaohje.
Kunnanhallitus 17.12.2018 käsittely:
Esittelijä muutti pohjaehdotustaan siten, että päätösehdotuksen kohdasta 2 poistetaan lause ”Valtion tukemaan asuntotuotantoon luovutettavat tontit hinnoitellaan luovutusvaiheessa valtion tukemassa tuotannossa sovellettavan Kirkkonummen vyöhyke I:n pientalotontin enimmäistonttihinnan (euroa per k-​m2) mukaan”.
Muutetun pohjaehdotuksen mukaisesti.
Karttaote Tolsan asemanseutu kortteli 656 tontit 3 ja 4.pdf.pdf (pdf, 2962 kt)
§ 416 Kokouksen laillisuus ja päätösvaltaisuus
§ 417 Pöytäkirjan tarkastus ja tarkastajien valinta
§ 418 Kirkkonummen liityntälinjaston kehittäminen
§ 419 Kirkkonummen kunnan yleisen hankintaohjeen ja hankintasopimuksia koskevan ohjeen hyväksyminen
§ 420 Kunnan yleiseen hankintaohjeeseen liittyvän toimivallan delegoiminen
§ 422 Kiinteistö Oy Kirkkonummen Kunnantalo Oy:n yhtiökokous 21.12.2018, edustajan valinta ja menettelyohjeet
§ 423 Kuntalain 92 §:n mukaista otto-oikeusmenettelyä varten saapuneet päätökset
§ 424 Muut asiat